Offsite optimizacija temelji na grajenju zunanjih povezav (link building) in je zelo pomembna pri visoki uvrstitvi spletne strani. Ne poteka na vaši spletni strani, temveč izven spletnega mesta. Več kot bo imela vaša spletna stran povezav iz drugih, sorodnih strani, višje jo bo rangiral tudi Google. Gradnja takšnih povezav se mora zgoditi organsko, seveda pa lahko z dodajanjem povezav k temu veliko pripomorete tudi sami. Najbolj pomembno je, da članke, ki opisujejo storitve, ki jih nudi vaše podjetje, dobro optimizirate glede na premišljeno izbrane ključne besede.
Onsite optimizacija pa za razliko od prejšnje poteka na vaši spletni strani, njen cilj je izboljšati uvrstitev vaše spletne strani na spletnem iskalniku. Temelji na kvalitetno napisani vsebini, ki vsebuje enakomerno razporejene ključne besede (skozi celotno besedilo, v naslovu in posameznih mednaslovih, imenih fotografij, meta oznakah …)